<classify> Mwashuiya, winga chipukizi aliyesajiliwa na Yanga akitokea Kimondo ya Mbeya alionesha kiwango bora kwenye mechi ya kirafiki ya kimataifa dhidi ya Sports Club Villa ya Uganda na kufanya mashabiki wa klabu hiyo kumlinganisha na gwiji wa zamani wa klabu hiyo Edibily Lunyamila.Hata hivyo, Pluijm alitoa mwito kwa mashabiki wa soka kuacha kumlinganisha winga huyo na mshambuliaji yeyote aliyepata mafanikio iwe ndani ama nje ya nchi kwani bado ana safari ndefu.Nilikuwa sijawahi kumsikia Edibily Lunyamila, nimeanza kumsikia baada ya Mwashuiya kuonesha kiwango bora, wananiambia aliwahi kucheza Yanga, lakini nasema ni mapema mno kumlinganisha na mchezaji yeyote aliyefanikiwa kisoka iwe wa ndani ama wa nje ya nchi. Bado ni kijana mdogo na wote tunatakiwa kumlinda na kumuunga mkono, ana safari ndefu kuthibitisha uwezo wake, alisema Pluijm.Alisema kwamba Mwashuiya ni mchezaji mwenye kipaji cha kipekee kwani ana hamasa ya ushindi na hali ya kutaka kushinda muda wote lakini bado ana nafasi zaidi ya kubadilika kimbinu ili awe mchezaji mahiri.  <topic>: MICHEZO 